el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el en el en el en el en el en el en el en el en el en el en el en en el el en en el el el en el el
Παρατηρήσεις και στατιστικά απ’ όλα τα ματς της αγωνιστικής. ______________________________________________ Carolina Panthers 31-13 Tampa Bay Buccaneers (Thursday Night Football) – Οι Panthers κέρδισαν για τέταρτη φορά στα τελευταία πέντε παιχνίδια τους και έχουν για πρώτη φορά μετά το 2008 θετικό ρεκόρ! Ξεκίνησαν τη σεζόν 0-2. – Η ομάδα του Greg Schiano διανύει μια καταστροφική σεζόν και βρίσκεται πλέον στο 0-7 ενώ είναι στο 1-12 αν συμπεριλάβουμε και το τέλος της περυσινής σεζόν. Μπορούμε με σιγουριά να πούμε πως ο Schiano δεν θα βρίσκεται του χρόνου στο τιμόνι της ομάδας. – Στο τρέχον σερί τριών νικών των Panthers, ο Cam Newton έχει πετύχει 667 γιάρδες, 6 TD και κανένα INT. Απέναντι στους Bucs πάσαρε 2 TD και έτρεξε στην endzone για άλλο ένα. ______________________________________________ Dallas Cowboys 30-31 Detroit Lions – Με 1:02 να απομένει για το τέλος του παιχνιδιού, ο Matthew Stafford, ξεκινώντας από τις 20 γιάρδες του γηπέδου του, οδήγησε την ομάδα του στη 1 γιάρδα και πήδηξε πάνω από τους linemen των Cowboys ενώ όλοι περίμεναν πως θα σταματούσε τον χρόνο πετώντας τη μπάλα στο έδαφος (spike). – Ο Dez Bryant δήλωσε πριν από τον αγώνα πως μπορεί να κάνει ό,τι και ο Calvin Johnson. Ο τελευταίος απάντησε με 329 receiving γιάρδες που αποτελεί τη δεύτερη καλύτερη επίδοση στην ιστορία του NFL πίσω μόνο από τις 336 του Flipper Anderson των Los Angeles Rams το 1989. – Οι Lions κατάφεραν να γυρίσουν το παιχνίδι παρότι είχαν συνολικά 4 turnovers και βρίσκονταν 10 πόντους πίσω στην τελευταία περίοδο. Οι Dez Bryant και Jason Witten είχαν έντονη λεκτική διαμάχη στον πάγκο των Cowboys μετά το επικό meltdown της ομάδας τους.
San Francisco 49ers 42-10 Jacksonville Jaguars – Το San Francisco δεν έδειξε να επηρεάζεται από το ταξίδι στο Λονδίνο και το Wembley και κέρδισε εύκολα το Jacksonville που φαίνεται να βρίσκεται μόνιμα σε jet lag. – Ο Colin Kaepernick είχε 164 γιάρδες και 1 TD με πάσα καθώς και 54 γιάρδες και δύο TD στο έδαφος. Ο Frank Gore είχε επίσης 2 TD στο έδαφος. – Οι Jaguars έχουν τουλάχιστον πιό όμορφες cheerleaders.
Cleveland Browns 17-23 Kansas City Chiefs – Οι Chiefs παραμένουν η μοναδική αήττητη ομάδα στο πρωτάθλημα φτάνοντας στο 8-0 για δεύτερη φορά στην ιστορία τους ενώ πέρυσι τερμάτισαν με 2-14 που αποτελεί το χειρότερο ρεκόρ που έχουν πετύχει ποτέ. – Ο Jason Campbell πήρε τη θέση του Brandon Weeden για τους Browns και είχε 293 γιάρδες και 2 TD. – Οι Browns βρέθηκαν να χάνουν με 7-20 και πλησίασαν μέχρι το 17-20 αλλά η άμυνα των Chiefs έβγαλε την ομάδα από τη δύσκολη θέση περιορίζοντας τους Browns στην τέταρτη περίοδο. Ο WR των Browns Davone Bess είχε ένα fumble σε επιστροφή punt και αρκετά drops ανάμεσα στα οποία και ένα κρίσιμο στο τέλος του παιχνιδιού .
Miami Dolphins 17-27 New England Patriots – Παρότι βρίσκονταν πίσω με 17-3 στο ημίχρονο έχοντας μόλις 59 γιάρδες, οι Patriots ξύπνησαν στη συνέχεια σκοράροντας 17 αναπάντητους πόντους στην τρίτη περίοδο με 2 TD σε 7 plays. – Ο Tom Brady έχει ολοκληρώσει περισσότερες από τις μισές του πάσες σε μόλις 5 από τα 8 φετινά παιχνίδια των Patriots. Απέναντι στους Dolphins σημείωσε μόλις 116 γιάρδες και αποδοκιμάστηκε μαζί με την υπόλοιπη ομάδα από τους φίλους της ομάδας του στο τέλος του ημιχρόνου. – Ο WR των Dolphins Brandon Gibson σκόραρε ένα TD 4 γιαρδών αλλά τραυματίστηκε αργότερα στην πρώτη περίοδο και δεν επέστρεψε στο παιχνίδι.
Buffalo Bills 17-35 New Orleans Saints – Ο Drew Brees είχε 332 γιάρδες και 5 πάσες TD. Ο Thad Lewis των Bills αντίθετα είχε ένα επίπονο ματς αφού δέχθηκε 4 sack, είχε 1 INT και έχασε 2 fumbles αλλά κατάφερε να σημειώσει 234 γιάρδες και 1 TD. – Παρότι έχασε τις περισσότερες προπονήσεις της εβδομάδας με τραυματισμό στο πόδι, ο Jimmy Graham είχε 2 TD. – Ο rookie WR των Saints Kenny Stills είχε 2 TD και 129 γιάρδες ενώ για τους Bills οι Scott Chandler και Steve Johnson είχαν από 72 γιάρδες. Οι Bills δεν κατάφεραν να απειλήσουν πραγματικά σε κανένα σημείο του παιχνιδιού.
New York Giants 15-7 Philadelphia Eagles – Οι 15 πόντοι των Giants προήλθαν από 5 field goal του kicker Josh Brown (προσωπικό ρεκόρ) ενώ ο Eli Manning τελείωσε το ματς χωρίς λάθη. – Οι Giants έσπασαν το σερί 8 ηττών εκτός έδρας που είχαν πριν το παιχνίδι και επέκτειναν το σερί εντός έδρας ηττών της Philadelphia σε 10. Η τελευταία φορά που οι Eagles κέρδισαν στην έδρα τους ήταν τον Σεπτέμβριο του 2012 απέναντι στους Giants. Οι κάτοχοι εισιτηρίων διαρκείας πρέπει να νιώθουν υπέροχα για την επένδυσή τους. – Το σκληρό μάθημα συνεχίζεται για τον Chip Kelly ο οποίος είναι ο τελευταίος προπονητής που έρχεται από το κολλέγιο πιστεύοντας ότι είχε ο ίδιος να διδάξει πολλά το NFL.
New York Jets 9-49 Cincinnati Bengals – Οι Bengals ντρόπιασαν τους Jets με τον Andy Dalton να σημειώνει προσωπικό ρεκόρ με 5 TD και αύξησαν το προβάδισμά τους στην AFC North με την τέταρτη συνεχόμενη νίκη τους. Ο Dalton έχει 11 TD στα τρία τελευταία παιχνίδια. – Ο Geno Smith πάσαρε 2 pick six (είχε ένα ακόμη την προηγούμενη αγωνιστική) και αντικαταστάθηκε στην αρχή της τέταρτης περιόδου. Οι Jets συνέχισαν με το μοτίβο νίκη-ήττα που έχουν από την αρχή της σεζόν. – Η OL των Bengals έδωσε στον Dalton αρκετό χρόνο και εκείνος τον αξιοποίησε με βαθιές πάσες εκμεταλλευόμενος τα ένας-προς-έναν μαρκαρίσματα των Jets.
Pittsburgh Steelers 18-21 Oakland Raiders – Το Oakland ξεκίνησε το παιχνίδι με δύο TD στην πρώτη περίοδο, ένα από τα οποία προήλθε από τρέξιμο 93 γιαρδών του Terrelle Pryor και παρά την προσπάθεια των Steelers στο τέλος του παιχνιδιού κατάφεραν να πάρουν τη νίκη. – Η άμυνα των Raiders άσκησε σκληρή πίεση στον Ben Roethlisberger ο οποίος είχε 275 γιάρδες, 1 TD και 2 INT και οι Steelers έχασαν εν μέρει το παιχνίδι λόγω δύο χαμένων κοντινών field goal του Shaun Suisham. – Οι Steelers είχαν μόλις 90 γιάρδες συνολικής επίθεσης στο ημίχρονο και έχασαν τρείς offensive linemen με τραυματισμούς.
Atlanta Falcons 13-27 Arizona Cardinals – Η άμυνα των Cardinals είχε σημειώσει πέρυσι 5 INT απέναντι στον Matt Ryan και είχε αυτή τη φορά 4 ακόμα. Σίγουρα δεν αποτελούν το αγαπημένο match-up του QB των Falcons. – Ο rookie RB των Cards Andre Ellington συνεχίζει να εντυπωσιάζει σημειώνοντας αυτή τη φορά 154 γιάρδες σε 15 προσπάθειες ανάμεσα στις οποίες και ένα TD 80 γιαρδών ενώ ο Larry Fitzgerald είχε 48 γιάρδες και ένα TD και έγινε ο νεότερος παίκτης στην ιστορία που φτάνει τις 800 ολοκληρωμένες λήψεις. – Οι Cards σημείωσαν 21 πόντους στη δεύτερη περίοδο και δεν απειλήθηκαν στη συνέχεια παρότι οι Falcons ολοκλήρωσαν ένα onside kick στο τέλος του παιχνιδιού.
Washington Redskins 21-45 Denver Broncos – Ο Peyton Manning είχε 4 turnovers αλλά οι Broncos ανέτρεψαν το εις βάρος τους σκορ σημειώνοντας τους 38 τελευταίους πόντους του παιχνιδιού. Ο Manning τελείωσε το παιχνίδι με 354 γιάρδες και 4 TD. – Για τους Redskins, ο Robert Griffin III είχε 132 γιάρδες ένα TD και δύο INT και τραυματίστηκε στο αριστερό του (μη εγχειρισμένο) γόνατο εγκαταλείποντας το παιχνίδι. Φάνηκε να κινείται χωρίς πρόβλημα στη συνέχεια. – Η άμυνα των Broncos έδειξε καλό πρόσωπο στο δεύτερο ημίχρονο και ανάγκασε τους Redskins σε 5 turnovers συνολικά ενώ ο Von Miller πέτυχε το πρώτο του sack και forced fumble στη σεζόν.
Green Bay Packers 44-31 Minnesota Vikings – Σε ένα παιχνίδι όπου οι άμυνες υπήρχαν απλά για τυπικούς λόγους οι Packers έφυγαν νικητές με τον Aaron Rodgers να σημειώνει 285 γιάρδες και 2 TD και τον Jordy Nelson να τελειώνει το παιχνίδι με 123 γιάρδες. – Ο Micah Hyde των Packers επέστρεψε ένα punt 93 γιάρδες σκοράροντας στο τέλος της δεύτερης περιόδου ενώ ο rookie WR των Vikings Cordarrelle Patterson σημείωσε ρεκόρ για το NFL επιστρέφοντας το εναρκτήριο kickoff 109 γιάρδες ξεκινώντας μέσα απ’ την endzone της ομάδας του. – Ο Christian Ponder, στην επιστροφή του ως βασικός, είχε ένα ακόμη μέτριο παιχνίδι με 145 γιάρδες σε 14/21 ολοκληρωμένες πάσες. ______________________________________________ Seattle Seahawks 14-9 St. Louis Rams (Monday Night Football) – Το Seattle δυσκολεύτηκε περισσότερο απ’ ό,τι αναμενόταν αλλά πήρε τελικά τη νίκη σταματώντας τους Rams στη goal line στην τελευταία φάση του παιχνιδιού. Η άμυνα των Rams εγκλώβισε τον Russell Wilson πετυχαίνοντας 7 sacks (τα περισσότερα στην καριέρα του Wilson) με τους Robert Quinn και Chris Long να σημειώνουν από τρία. – Οι Seahawks είχαν -1 γιάρδα συνολική επίθεση στην πρώτη περίοδο και 38 στο ημίχρονο. Ήταν οι λιγότερες που έχουν πετύχει από το 1998 όταν είχαν 37 απέναντι στο Kansas City (STATS LLC). Τελείωσαν το παιχνίδι με μόλις 135 γιάρδες συνολική επίθεση. – Ο Russell Wilson σημείωσε 139 γιάρδες σε 10/18 προσπάθειες και 2 TD (αμφότερα στον Golden Tate) ενώ για τους γηπεδούχους, ο Kellen Clemens είχε 158 γιάρδες σε 15/31 προσπάθειες και 2 INT. (photo credit: AP Photos)